Új javaslat Taszár hasznosítására
A taszári Kapos Bázis Repülõtér megmaradása érdekében új megoldási lehetõséget ajánl a Somogy Megyei Közgyûlés elnöke a honvédelmi miniszternek, amennyiben az amerikai hadsereg nem tart igény a bázisra. Ezt Gyenesei István keddi tájékoztatóján mondta el.
Nemzeti logisztikai támogató bázis létrehozását javasoljuk a Kapos Bázis Repülõtér és a kaposvári Boconádi Szabó József Logisztikai és Támogató Ezred fúziójával - nyilatkozta Gyenesei István a megyegyûlés elnöke.

"Taszár olyan nemzeti érték, amelyet mindenképpen meg kell tartani, ezért ajánlunk Juhász Ferenc honvédelmi miniszter figyelmébe az eddigiektõl teljesen eltérõ hasznosítási lehetõséget" - mondta a megyei közgyûlés elnöke. Közölte: a taszári bázis hasznosításával kapcsolatos új alternatíva azt követõen merült fel, hogy a megyei közgyûlés küldöttségének elõzõ heti brüsszeli látogatásán Herman János NATO-nagykövettel történt találkozón egyértelmûvé vált, hogy az amerikai hadsereg nem tart igényt hosszú távon a taszári bázisra.

A javaslat mellett szóló érvként említette: azzal, hogy a kaposvári logisztikai ezred Taszárra költözne, felszabadulna a laktanya, amelyet a városnak átadva lehetõség nyílna az északi ipari park és lakópark kialakítására, továbbá a belvárosból oda telepíthetnék a tûzoltóságot és mentõszolgálatot. "A két alakulat fúzióját követõen Taszáron minden feltétel adott lesz a logisztikai bázisként történõ üzemeltetéshez, késõbbiekben esetleg NATO, és nem utolsósorban civil regionális logisztikai központ és polgári repülõtér kialakításához, mûködtetéséhez" - mondta a közgyûlés elnöke.

"A Kapos Bázis Repülõtér fejlesztésére az amerikai hadsereg 1995 óta 2,5 milliárd forintot költött, felújították a szállásokat, a konyhát, kiépítették a számítógépes hálózatot, ami azt jelenti, hogy a fúzió minimális anyagi ráfordítással megoldható lenne. Természetesen többféle alternatívát is el tudunk fogadni, egyet azonban nem, éspedig azt, hogy megszûnjön a taszári bázis" - jelentette ki Gyenesei István.
Gyenesei István Taszár Somogy Megyei Közgyûlés bázis József